kardosdrur/scandi-wiki huggingface dataset:
Cannaregio

Cannaregio ( ) er den nordligste af de seks historiske sestieri (distrikter) i Venedig. Det er det næststørste landområde målt på areal og den største målt på befolkningstal med 13.169 personer i 2007. 

Isola di San Michele, den historiske kirkegårdsø, er forbundet med distriktet.

Historie 
Cannaregio-kanalen, som var hovedruten til byen, indtil opførelsen af et jernbaneled til fastlandet, gav distriktet sit navn (Canal Regio er italiensk for Konglig Kanal).  Udviklingen i området begyndte i det 11. århundrede, da området blev drænet og parallelle kanaler blev oprenset.  Selv om elegante palazzos blev bygget ud mod Canal Grande, voksede området primært med arbejderklassehuse og -produktion.I begyndelsen af 1516 var jøder begrænset til at leve i den venetianske ghetto, som blev omsluttet af bevogtede porte, og ingen fik lov at forlade Ghetto'en fra solnedgang til daggry. Jøderne havde, på trods,  succesfulde stillinger i byen som handlende, læger, pengeudlånere og  i andre forretninger.  Begrænsninger af det daglige jødiske liv fortsatte i mere end 270 år, indtil Napoleon Bonaparte erobrede Den Venetianske Republik i 1797.  Han fjernede portene og gav alle beboere frihed til at leve hvor de ville. 

I det 19. århundrede byggede civilingeniører en gade ved navn Strada Nuova gennem Cannaregio, og en jernbanebro og vejbro blev bygget for at forbinde Venedig direkte til Venedigs fastland.  I dag er områderne i bydelen langs Canal Grande fra togstationen til Rialto-broen pakket af turister, men resten af Cannaregio er præget af private boliger og relativt fredelig med morgenmarkeder, kvarterbutikker og små caféer.

Hovedseværdigheder 

 Ponte delle Guglie 
 Ponte dei Tre Archi 
 Venezia Santa Lucia banegård 
 Venetianske ghetto 
 Sacca della Misericordia 
 Ca 'd'Oro 
 Palazzo Labia 
 Ca 'Vendramin Calergi : 
 Isola di San Michele

Kirker 

 Santa Maria di Nazareth , kendt som Chiesa degli Scalzi 
 Santa Maria dei Miracoli 
 Madonna dell'Orto 
 San Canciano 
 San Geremia 
 Sant'Alvise 
 San Giovanni Crisostomo 
 Abbazia della Misericordia

Referencer 

Venedig
San Polo (Venedig)

San Polo (venetiansk: ) er den mindste af de seks sestieri (distrikter) i Venedig, Norditalien, der dækker 86 hektar langs Canal Grande. Det er en af de ældste dele af byen, der er blevet bosat før det 9. århundrede, da det og San Marco dannede en del af Realtine-øerne. Sestieren er navngivet efter San Polo-kirken.

Oversigt 
Området har været beliggenhed for Venedigs hovedmarked siden 1097 og forbundet med den østlige del af Grande Canal med Rialto-broen siden det 13. århundrede. Den vestlige del af distriktet er nu kendt for sine kirker, mens den østlige del (nogle gange blot kaldet Rialto) er kendt for sine paladser og mindre huse.

Seværdigheder i San Polo omfatter Rialtobroen, San Giacomo di Rialto Kirke (ifølge legende den ældste i byen), Campo San Polo med San Polo Kirke, Casa di Goldoni, Santa Maria Gloriosa dei Frari kirke, San Rocco Kirke og Scuola Grande di San Rocco.

Referencer 

Venedig
Rolls-Royce Trent 700

Rolls-Royce Trent 700 er en tre-spole high bypass turbofane jetmotor udviklet af Rolls-Royce i 1990'erne. Den er udviklet fra Rolls-Royce RB211, og er den første variant af familien af Trent motorer. Dens listepris er $23,25 millioner (152,1 millioner kr.). Den blev senere udviklet til Rolls-Royce Trent 800.

Referencer

Eksterne henvisninger  

Flymotorer
Trent 700
Champagne (flertydig)

Champagne er en alkoholisk, mousserende drik.

Champagne kan også referere til:
 Champagne (provins) – en tidligere provins i det nordøstlige Frankrig
 Champagne (film) – en britisk stumfilm fra 1928 af Alfred Hitchcock
 Champagne (band) – et hollandsk popband, som var aktivt fra 1976 til 1981
Nordeuropæiske mesterskaber i bordtennis

De nordeuropæiske mesterskaber i bordtennis er et bordtennisstævne, der afholdes hvert andet år med deltagelse af spillere fra Danmark, Norge, Sverige, Finland, Island, Færøerne, Grønland, Estland, Letland og Litauen. Stævnet arrangeres af North European Table Tennis Union (NETU), og der spilles om holdmesterskaber for hhv. mænd og kvinder samt om individuelle mesterskaber i herresingle, damesingle, herredouble, damedouble og mixed double.

Det første mesterskab blev spillet i 1949, og indtil 1992 var mesterskabet nordiske mesterskaber for de nordiske lande, men siden 1994 har mesterskabet endvidere omfattet de baltiske lande og derfor spillet under navnet nordeuropæiske mesterskaber.

Værtsbyer

Resultater

Medaljevindere for hold

Mænd

Kvinder

Individuelle mestre

Kilder 
 North European Table Tennis Championships 2016  
 North European Championship 2016  
 NETU Championships 2018  

Bordtennis
Etableret i 1949
Nordkinnhalvøen

Nordkindhalvøen, tidligere kaldt Nordkynhalvøya, (nordsamisk: Čorgašnjárga) er en halvø i Gamvik og Lebesby kommuner i Troms og Finnmark fylke i Norge Halvøen ligger mellem Tanafjorden i øst og Laksefjorden i vest og er kun knyttet til fastlandet med den smalle tange Hopseidet.

De vigtigste landsbyer på Nordkindhalvøen er Mehamn, Gamvik og Kjøllefjord. Højeste punkt på Nordkindhalvøen er Storvarden på Sandfjeldet, der er 486 meter over havet. Længst mod nord på halvøen ligger Kinnarodden, som er det nordligste punkt på fastlandet i Norge og Europa. Nord for Gamvik ligger Slettnes fyr, som er verdens nordligste fastlandsfyr.

Nordkindhalvøen er knyttet til resten af vejnettet med fylkesvej 888, som blev åbnet i 1989. Mehamn og Kjøllefjord har anløb af hurtigruten, og Mehamn har flyveplads som betjenes af Widerøe.
<references>

Kilder og henvisninger 

Landskap i Norge
Halvøer i Norge
Gamvik
Lebesby
Troms og Finnmarks geografi
Sildesø

Sildesøen er en lille sø i Fovrfeld, Esbjerg, beliggende omtrent 500 m fra stranden, bag Gravlunden. Den opstod i 1920'erne, da man havde behov for at grave klæg til at forstærke digerne langs stranden. Under krigen anlagde den tyske besættelsesmagt en betonvej omkring søen og etableret et større antal ammunitionsdepoter for den tyske krigsmarine.
Det er uvist hvorfra søen har fået sit navn.
Søen har hverken tilløb eller afløb, men er klarvandet og med små bestande af brasen og skalle.

Eksterne henvisninger 
 Sildesøen på www.lystfiskeri.dk 

Søer i Esbjerg Kommune
Esbjerg
Emil Riis Jakobsen

Emil Riis Jakobsen (født 24. juni 1998) er en dansk fodboldspiller, der spiller for Preston, i den engelske Championship.

Klubkarriere 

Jakobsen startede sin ungdomskarriere i Hobro IK. Han skiftede til Randers FC i en alder af 14 år. Han blev nummer to på topscorerlisten i U/17 Ligaen 2014-15 med 24 mål i 26 kampe, kun overgået af Jakob Johansson.

Derby County F.C. 
Jakobsen var to gange til prøvetræning i den engelske klub Derby County, og i juli 2015 skiftede han til klubben i en alder af 17 år. Han skrev under på en treårig ungdomskontrakt, hvor han i første omgang blev en del af U/18-holdet. Han blev senere en del af U/23-holdet, hvor han scorede 11 mål i Premier League 2 Division 1.

I december 2017 var Jakobsen til prøvetræning VVV-Venlo. Den 11. januar 2018 blev det offentliggjort, at Jakobsen havde skrevet under på en lejeaftale gældende for den resterende del af 2017-18-sæsonen. Han fik sin debut den 17. marts 2018, da han blev skiftet ind efter 68 minutter som erstatning for Romeo Castelen, som VVV-Venlo dog tabte 0-3 ude til PSV Eindhoven. Det blev til yderligere to kampe i Æresdivisionen i løbet af foråret (den 14. april, hvor han blev skiftet ind i det 83. minut i et 0-2-nederlag hjemme til Heerenveen og den 29. april, hvor han blev skiftet ind efter 63 minutter i et 1-4-nederlag hjemme til Roda JC).

Randers FC 
Den 13. juni 2018 blev det offentliggjort, at Jakobsen vendte hjem til Randers FC. Han skrev under på en treårig aftale gældende frem til sommeren 2021.

Preston North End

Den 1. oktober 2020 underskrev Jakobsen en fire-årig kontrakt med den engelske Championship klub Preston North End mod et uoplyst gebyr, der antages at være omkring  10 millioner kr. Han scorede sit første mål for klubben i en 3-0-sejr over Reading den 4. november 2020.

Referencer

Eksterne henvisninger 

Fodboldspillere fra Hobro IK
Fodboldspillere fra Randers FC
Fodboldspillere fra Derby County F.C.
Fodboldspillere fra VVV-Venlo
Dr. Demento

Barret Eugene "Barry" Hansen (født 2. april 1941) er en amerikansk dj, skuespiller, og komiker.

Diskografi 
Der er blevet udgivet en række opsamlingsalbums af Dr. Demento, inklusive:
 Dr. Demento's Delights (1975)
 Dr. Demento's Dementia Royale (1980)
 Dr. Demento's Mementos (1982)
 Dr. Demento Presents the Greatest Novelty Records of All Time Volume I: The 1940s (and Before) (1985)
 Dr. Demento Presents the Greatest Novelty Records of All Time, Volume II: The 1950s (1985)
 Dr. Demento Presents the Greatest Novelty Records of All Time, Volume III: The 1960s (1985)
 Dr. Demento Presents the Greatest Novelty Records of All Time, Volume IV: The 1970s (1985)
 Dr. Demento Presents the Greatest Novelty Records of All Time, Volume V: The 1980s (1985)
 Dr. Demento Presents the Greatest Novelty Records of All Time, Volume VI: Christmas (1985)
 Dr. Demento Presents the Greatest Novelty CD of All Time (1988)
 Dr. Demento Presents the Greatest Christmas Novelty CD of All Time (1989)
 Dr. Demento 20th Anniversary Collection (1991)
 Dr. Demento: Holidays In Dementia (1995)
 Dr. Demento's Country Corn (1995)
 Dr. Demento 25th Anniversary Collection (1996)
 Dr. Demento 2000! 30th Anniversary Collection (2001)
 Dr. Demento's Hits From Outer Space (2003)
 Dr. Demento Interviews, The (2013)
 Dr. Demento Covered in Punk (2018)

Kilder

Eksterne henvisninger

 
 

Personer fra Minneapolis
Skuespillere fra Minnesota
Urnehoved Tingsted

Urnehoved Tingsted er en mindepark ved Hærvejen øst for Bolderslev i Sønderjylland anlagt 1947. Det oprindelige tingsteds præcise beliggenhed kendes ikke, men det har sandsynligvis været i nærheden. Stedet var indtil 1523 landsdelens landsting.

Mindeparken anvendes til folkemøder, blandt andet Grundlovsdag.

Begivenheder på  det historiske tingsted  
 1074 Svend Estridsen holder ting
 1134 Harald Kesja kongekåres
 1137 Ifølge Saxo bliver Erik Emune "dræbt på tinge"
 1183 Knud Valdemarsøn kongekåres
 1523 Christian 2. hyldes

Genforeningssten 
Blandt stenene er der en til minde om Genforeningen i 1920 med indskriften "Vi stemte os hjem 1920".

Noter 

Aabenraa Kommunes geografi
Historiske domstole og retter
Retshistorie i middelalderen
Jae Park

Park Jae-Hyung (Koreansk: 박재형; født 15. september 1992), bedre kendt som Jae, er en sydkoreansk sanger, sangskriver og rapper. Han er vokalist og elektrisk guitarist i det sydkoreanske rockband Day6.

Park er et stort idol i K-pop-industrien.

Opvækst og tidlige liv 
Park blev født i Buenos Aires, Argentina, men taler ikke spansk. Han flyttede til Californien med sin familie, da han var fem år. Samme år tog de til Sydkorea og tilbragte to år der.

Park gik i Cerritos High School, hvor han startede en debatklub. Han startede også en YouTube-kanal ved navn yellowpostitman, som han senere stoppede.

Efter high school studerede han på California State University, Long Beach, hvor han studerede statskundskab.

Park har en storesøster.

Karriere 
Park studerede statskundskab, indtil han gik igennem alle auditions for tv-showet K-pop Star og flyttede til Sydkorea.

Park blev elimineret fra tv-showet 1. april 2012 og nåede top 6. Bagefter skrev han en kontrakt med JYP-Entertainment.

Park kom i JYPs første rockband Day6. Bandet debuterede den 7. september 2015 med deres mini album ’The Day’ med titelsangen ’Congratulations’. Bandet består af, udover Park Jae-hyung, Park Sung Jin, Kang Young Hyun, Kim Won Pil og Yoon Do Woon. Day6 har udgivet fem albummer. Park er vokalist og rapper i bandet. Han er den ældste og gruppens ansigt udadtil.

Den 28. juni 2016 blev han mic controller på tv-showet After School Club, hvor han stoppede den 17. juli 2018.

Privat 
Park startede i 2017 en YouTube-kanal Jaesix og en Twitter-side @Jae_Day6.

Park er laktoseintolerant og allergisk over for pollen, hvilket han har fortalt i sin vlog på YouTube.

Parks hobby er at spille badminton.

Park er gode venner med Woosung fra bandet The Rose.

Kilder 
 https://kprofiles.com/day6-members-profile/
 https://channel-korea.com/jae-day6-profile/ 
 https://www.youtube.com/channel/UCrOUYIN9rbYaWFs68vAtaZA
 https://twitter.com/jae_day6?lang=da

Sangere fra Sydkorea
Finanssektorens Arbejdsgiverforening

Finanssektorens Arbejdsgiverforening, forkortet FA, er en medlemsstyret arbejdsgiverorganisation for virksomheder i den danske finanssektor. FA er også en af hovedorganisationerne på det danske arbejdsmarked. FA’s medlemsvirksomheder tæller både pengeinstitutter, forsikringsselskaber, pensionsselskaber, realkreditinstitutter og it-finansvirksomheder. FA er både arbejdsgiverforening og hovedorganisation. FA varetager overenskomstforhandlingerne med arbejdstagerorganisationerne på det finansielle område og er med til at sætte og påvirke den politiske dagsorden på det arbejdsmarkedspolitiske og det uddannelsespolitiske område. FA deltager også i eksempelvis trepartsforhandlinger og har sæde i blandt andet Arbejdsmiljøklagenævnet. Endelig er FA sine medlemsvirksomheders foretrukne rådgiver og sparringspartner i ansættelsesretslige spørgsmål.

Historie 
FA blev stiftet 2. november 1989, da de tre daværende arbejdsgiverforeninger på det finansielle arbejdsmarked fusionerede. Målet var at skabe en stærkere og mere slagkraftig organisation, der kunne matche fagforbundene på finansielle arbejdsmarked. De tre organisationer, der fusionerede, var Danske Bankers Forhandlingsorganisation (DBF), Sparekassernes Forhandlingsorganisation (SFO) og Forsikringsselskabernes Forhandlingsorganisation (FFO).

FA's formænd 
FA har gennem årene haft disse formænd:

 Henrik Thufason, Den Danske Bank, 1989-1990
 Gert Kristensen (fungerende formand), Bikuben, maj-juni 1990
 Søren Møller Nielsen, Danske Bank, 1990-1992
 Preben Kendal, Unibank, 1992-1995
 Søren Møller Nielsen, Danske Bank, 1995-2001
 Jørn Kristian Jensen, Nordea, 2001-2005
 Jørgen Klejnstrup, Danske Bank, 2005-2006
 Lars Stensgaard Mørch, Danske Bank, 2006-2009
 Anders Jensen, Nordea, 2009-2012
 Helle Havgaard, Danske Bank, 2012-2014
 Torben Laustsen, Nordea, 2014-2017
 Henriette Fenger Ellekrog, Danske Bank, 2017-2019
 Jesper Nielsen, Danske Bank, 2019-2019-
 Mads Skovlund Pedersen, Nordea, 2019-2022
 Karsten Breum, Danske Bank, 2022-

Referencer 

Arbejdsgiverforeninger fra Danmark
Etableret i 1989
EUX Business

EUX Business er den merkantile EUX. Her får man – lige som på den normale EUX – to uddannelser i én. Man tager en toårig gymnasial uddannelse, hvorefter man tager to års praktik i en virksomhed. Det betyder, at man efter fire år har en merkantil gymnasial uddannelse samtidig med, at man har en erhvervsuddannelse.

Dobbelt op på muligheder
Uddannelsen skal gøre det mere attraktivt at søge en erhvervsuddannelse. Og derfor har man forsøgt at kombinere en gymnasial uddannelse med en erhvervsuddannelse. I den forbindelse slog en række skoler sig sammen og lancerede kampagnen Dobbelt op på muligheder . EUX Business er bygget op, så man efter to år bliver student, og de efterfølgende to år erhvervsuddannet gennem sin praktik i en virksomhed. At man bliver student efter to år vil sige, at man her kan vælge at søge en kort eller mellemlang videregående uddannelse – det kan eksempelvis være på en professionsbachelor eller på et erhvervsakademi. Og hvis man tager den fulde EUX Business og vælger at tage to års praktik i en virksomhed, har man muligheden for at læse på universitetet. Efter i alt fire år står man altså med en studenterhue, en erhvervsuddannelse og to års erhvervserfaring – og det er det, der menes med at det giver dobbelt op på muligheder.

Her kan du tage en EUX Business 
Fra Nordjylland over Fyn og hele vejen til Bornholm. De fleste merkantile uddannelser tilbyder i dag en form for EUX Business. Af skoler der tilbyder EUX Business kan eksempelvis nævnes Aalborg Handelsskole, Aarhus Business College, IBC Aabenraa, Tietgen Handelsgymnasium og Niels Brock.

Referencer 
https://eux.dk/ Erhvervsuddannelse
Okklusionstræning

Okklusionstræning er en form for træning, der involverer at man styrketræner, medens blodtilførslen til de arbejdende muskler er begrænset. Dette opnås ved hjælp af såkaldt afklemning og gør det muligt at opnå muskelvækst ved en lavere belastning end normalt. Afklemningen foregår ved hjælp af specielle okklusionsstropper og er delvis, d.v.s. afklemningen er ikke total. Okklusionstræning er primært et alternativ eller supplement til traditionel styrke- og genoptræning, og kendes internationalt som occlusion training eller Blood Flow Restriction Exercise/Training og forkortes ofte BFRE/BFRT. 

I konventionel styrketræning skal man træne med en belastning svarende til mindst 60% af, hvad man kan løfte på én gang (også kaldet one-repetition maximum og forkortet som 1RM), for at blive stærkere. Ved okklusionstræning er det vist, at det er muligt, at træne med meget lavere belastning, endda så lavt som 20% af hvad man kan løfte én gang (20% af 1RM), og opnå en effekt sammenlignelig med konventionel styrketræning.

Okklusionstræning stammer fra 1970'ernes Japan, hvor det kaldes for kaatsu (skrives ofte KAATSU; udtales ka-atsu). På japansk betyder kaatsu (加圧) 'øget tryk'.

Referencer 

Styrketræning
Poul-Erik Svendsen

Poul-Erik Svendsen (født 1950) har været 1. næstformand i Region Syddanmark for Socialdemokratiet siden 2005. Han er næstformand i forretningsudvalget samt formmand i Sundhedsudvalget. Han var tidligere byrådsmedlem i Aarup Kommune og blev i 1994 valgt som amtsrådsmedlem i Fyns Amt.

Poul-Erik Svendsen uddannet på Tønder Seminarium, og arbejder som  skoleleder i Aarup.

Poul-Erik Svendsen har været formand for Patienterstatningens bestyrelse siden 2010.

Privat er Poul-Erik Svendsen bosat i Aarup, er gift og har tre børn.

Referencer

Eksterne henvisninger 
 

Amtsrådsmedlemmer fra Socialdemokraterne
Regionsrådsmedlemmer fra Socialdemokratiet
Kommunalbestyrelsesmedlemmer fra Socialdemokraterne
Hem

Hem har flere betydninger:

 Hem (Skive Kommune) – en landsby i Hem Sogn, Skive Kommune
 Hem (Mariagerfjord Kommune) – en landsby i Hem Sogn, Mariagerfjord Kommune
 Hem (Frankrig) – en kommune i Nord i det nordlige Frankrig
 Hem (Holland) – en landsby i Drechterland i det nordvestlige Holland
 Hem (Norge) – en landsby i Larvik kommune, Norge
 Hem (band) – et band fra Brooklyn, New York City
 HEM – IATA-kode for Helsinki-Malmi Lufthavn
 HEM − en tankstationskæde i Tyskland, se Deutsche Tamoil

Se også 
 Hem Sogn
Belejringen af Paris (885-86)

Belejringen af Paris i 885–886 var en del af et vikingetogt på Seinen, i kongeriget Vestfranken. Belejringen var den vigtigste begivenhed i Karl den Tykkes regeringstid, og et vendepunkt i karolingernes dynasti og Frankrigs historie. Den viste også frankerne hvor strategisk vigtig Paris var på et tidspunkt, hvor den var blandt de største byer i Frankrig. Belejringen blev beskrevet af et øjnvidne i det latinske digt Bella Parisiacae urbis af Abbo Cernuus.

Med hundreder af skibe og muligvis titusinder mænd ankom vikingerne uden for Paris i slutningnen af november 885, hvor de i første omgang krævede en betaling. Dette nægtede Odo, greve af Paris på trods af, at han kunne skafe nogle få hundrede soldater til at forsvare byen. Vikingerne angreb med en række forskellige belejringsmaskiner, men formåede ikke at ødelægge bymuren efter nogle intense dage med angreb. Belejringen blev opretholdt efter det første angreb, men uden nogle store angreb i det kommende måneder. Mens belejringen stod på, forlod de fleste vikinger Paris for i stedet at plyndre oppe af floden. Vikingerne gjorde det sidste forsøg på at overtage byen i sommeren 886 uden held, og i oktober ankom Karl den Tykke med sin hær.

Til frustration for pariserne, der havde kæmpet for at forsvare byen mod vikingerne så læng, så angreb Karl ikke vikingerne, men tillod dem i stedet at sejle længere op af Seinen for at plyndre i Bourgogne (hvor der var oprør), og han lovede dem en betaling på 700 livres (257 kg) sølv. Odo, der kritiserede dette meget, forsøgte at modsætte sig Karl den Tykkes aftale, og da Karl døde i 888 blev Odo valgt som den første ikke karolingeske konge over frankerne.

Referencer

Litteratur 
 
 
 
 
 
 
 
 
 
 
 
 
 
 

Slag med deltagelse af vikinger
Begivenheder i 885
Begivenheder i 886
Paris (885-86)
Charlotte Klein

Charlotte Bolette Klein (født 29. oktober 1834 i Helsingør, død 9. marts 1915 på Frederiksberg) var en dansk forstander og kvindesagsforkæmper. Datter af købmand Simon Unna (1792-1852) og Johanne Marie Schrøder (1800-77).

Charlotte Klein var engageret i kvindesagen allerede fra en ung alder, hvilket hun fortsat var efter hun blev gift med arkitekten Vilhelm Klein i 1866. I 1871 blev hun medlem af det nystiftede Dansk Kvindesamfund, og da Kvindelig Læseforening blev stiftet i 1872, og frem til 1874, var Charlotte Klein foreningens første formand.

I 1876 var Charlotte og Vilhelm Klein stifter af og forstander for Tegneskolen for Kvinder. Ved skolen 25-års jubilæum i 1901 modtog hun Fortjenstmedaljen i guld.

Charlotte og Vilhelm Klein var barnløse, men tog sig særligt af Sophy Christensen (1867 - 1955), der anses som Danmarks første kvindelige møbelsnedker.

Referencer

Eksterne henvisninger 
 
 
  på Den Store Danske

Danskere i 1800-tallet
Danskere i 1900-tallet
Kvindelige kunstnere fra Danmark
Personer i Dansk Kvindebiografisk Leksikon
Personer i 3. udgave af Dansk Biografisk Leksikon
Personer fra Helsingør
Frederik Lauenborg

Frederik Lauenborg (født 18. maj 1997) er en dansk fodboldspiller, der spiller for Randers FC i Superligaen.

Klubkarriere 
Lauenborg skiftede fra IK Skovbakken til Randers FC i 2009.

Randers FC 
Lauenborg var første gang en del af førsteholdet i Randers FC den 9. juli 2015 i en UEFA Europa League-kvalifikationskamp mod Sant Julià, hvor han dog ikke fik sin debut. Debuten for førsteholdet kom den 29. august 2015 på udebane mod FC Sønderborg i 3. runde af DBU Pokalen 2015-16, som Randers FC vandt 0-6. Han løb dog herefter ind i en alvorlig knæskade, der holdt ham ude i otte måneder. I sommeren 2016 skrev Lauenborg under på en treårig fuldtidskontrakt, som trådte i kraft fra sommeren 2017 af. Han var dog allerede fra sommeren 2016 en fast del af klubbens førsteholdstrup. Han blev i december 2016 kåret til Årets Talent 2016 i Randers FC.

Han fik sin debut for Randers FC i Superligaen den 26. august 2017 mod FC Helsingør, da han blev skiftet ind i det 79. minut for Perry Kitchen. Han skrev den 13. juni 2018 under på forlængelse af sin kontrakt med Randers FC, således parterne havde papir på hinanden frem til 2021. Forlængelsen skete, trods han stadig havde kontrakt frem til 2020.

Referencer

Eksterne henvisninger 
 

Fodboldspillere fra Danmark
Fodboldspillere fra IK Skovbakken
Fodboldspillere fra Randers FC
Mao Zedongs mausoleum

Formand Maos Mindehall (), almindelig kendt som Mao Zedongs mausoleum, er Mao Zedong, formand for politibureauet under kommunistisk kina fra 1943 og formand for Kinas Kommunisparti fra 1945 og frem til sin død i 1976.

Selvom Mao ønskede at blive kremeret blev dette ignoreret, og han blev i stedet balsameret. Opførslen af mausoleet som hans sidste hvilested blev påbegyndt kort efter hans død. Det er en meget populær turistattraktion på midten af Den Himmelske Freds Plads. Det står på det tidligere sted hvor Kinaporten, der var den sydlige hovedport ind til Kejserbyen under Ming- og Qing-dynastiet.

Resterne af Mao ligger er udstillet inde i bygningen for offentligheden (selvom nogle hævder, at det er en voksskulptur, der er placeret oven på hans rigtige krop).

Galleri

Referencer 

Bygninger, konstruktioner og anlæg i Beijing
Mausoleum
Etableret i 1977
Charles Townshend

Charles Townshend (født 28. august 1725, død 4. september 1767) blev i 1766 engelsk finansminister. I maj 1767 kom han med 3 lovforslag angående de 3 amerikanske kolonier.

Referencer 

Politikere fra England
Briter i 1700-tallet